2856 W Masters Dr, Coeur D'alene, ID 83815 | MLS#: 19-5803 | Property No Longer Available
2856 W Masters Dr,Coeur d'Alene, ID 83815
MLS Number: 19-5803
Karen DeHoog of Keller Williams Realty Coeur dAlene Atlantic Cape Community College Online PHP Tutors | Uloop
PHP Online Tutors in the Mays Landing Area Beitbrug en 5 ander grensposte word vergroot – minister | Netwerk24
Beitbrug en 5 ander grensposte word vergroot – minister
Deur Sarel van der Walt 11 Februarie 2020 15:06
Die Beitbrug-grenspos tussen Suid-Afrika en Zimbabwe is een van ses grensposte wat vir infrastruktuurontwikkeling geïdentifiseer is om dit makliker te maak om groot getalle reisigers en goedere te hanteer, sê dr. Aaron Motsoaledi, minister van binnelandse sake.
Lang rye vragmotors is geen onbekende gesig by die Beitbrug-grenspos tussen Suid-Afrika en Zimbabwe nie.Foto: Argief
Die uitbreiding van die grensposte sal in samewerking met die private sektor geskied, het Motsoaledi op ’n mediakonferensie in Kaapstad gesê.
Die huidige grenspos by Beitbrug, net noord van Musina in Limpopo, is in die vroeë 1990’s gebou nadat die vorige een hopeloos te klein geword het.
Beitbrug is die besigste grenspos in die land en daarom sal die pad- en spoorinfrastruktuur by dié grenspos ook verbeter word.
Motsoaledi sê pres. Cyril Ramaphosa het opdrag gegee dat die uitbreiding van Beitbrug voorkeur moet geniet.
Hy het nie gesê watter ander vyf grensposte vergroot sal word nie.
Op 5 Januarie het 35 750 mense deur Beitbrug tussen Suid-Afrika en Zimbabwe beweeg.
Op 3 Januarie het 33 028 mense deur die doeane op die O.R. Tambo-lughawe in Kempton Park gegaan, terwyl 25 901 mense op 25 Januarie deur die Lembombo-grenspos met Mosambiek naby Komatipoort in Mpumalanga is.
Twee dae voor Kersfees het 20 728 mense deur die Ficksburg-grenspos tussen die Vrystaat en Lesotho in- en uitgegaan.
Op 21 Desember is 19 794 mense deur die Maserubrug-grenspos naby Ladybrand, ook in die Vrystaat.
Op dieselfde dag wat die meer as 33 000 mense deur die doeanepunt op die O.R. Tambo-lughawe is, het 11 649 mense Suid-Afrika op die Kaapstad Internasionale Lughawe binnegekom of verlaat.
Volgens Motsoaledi het 594 350 Zimbabwiërs in die vakansietyd die land deur grensposte binnegekom, 570 684 burgers van Lesotho, 293 426 Mosambiekers, 226 662 burgers van Eswatini en 191 025 Botswana-burgers.
In dieselfde tydperk het 83 772 Britte (dit sluit in die Barmy Army, die ondersteunersgroep van die Engelse krieketspan), 50 985 Amerikaners, 52 534 Duitsers en 36 116 Namibiërs Suid-Afrika binnegekom.
Meer as 30 000 Malawiërs het ook die land binnegekom.
Motsoaledi sê 10 362 mense is met hul aankoms by grensposte toegang tot Suid-Afrika geweier. Die meeste van hulle was Zimbabwiërs.
By Beitbrug is 2 433 Zimbabwiërs weggewys.
Meer as 2 000 Mosambiekers het ook nie die nodige stempel in hul paspoorte gekry nie.
’n Verdere 18 127 buitelanders is tot ongewenste besoekers verklaar omdat hul visums verstryk het.
Motsoaledi het toegegee onwettige immigrasie bly ’n groot uitdaging. Dit het die nodigheid uitgewys vir die skepping van ’n grensbestuurowerheid waarvan verskillende staatsdepartemente deel moet wees.
Hy sê sowat 250 000 Suid-Afrikaners het gebruik gemaak van die langer kantoorure wat die departement van binnelandse sake in die vakansietyd oop was.
Meer oor: Aaron Motsoaledi | Zimbabwe | Suid-Afrika
Nog personeel in vakansietyd na grensposte gestuur